বাংলাদেশ–হাইতি সম্পর্ক
বাংলাদেশ–হাইতি সম্পর্ক হল বাংলাদেশ ও হাইতি রাষ্ট্রদ্বয়ের মধ্যকার দ্বিপাক্ষিক সম্পর্ক। হাইতিতে বাংলাদেশি শান্তিরক্ষীদের অবদান এ দুই দেশের মধ্যকার সম্পর্ককে ব্যাপক প্রভাবিত করেছে। সেইসাথে বাংলাদেশি এনজিও এবং অন্যান্য সংস্থাও হাইতির সামাজিক উন্নয়নের লক্ষ্যে তাদের কর্মকাণ্ড পরিচালনা করে চলেছে। সাম্প্রতিক সময়ে দুই দেশের মধ্যে খেলাসহ কিছু খাতে সাংস্কৃতিক বিনিময়ও সংঘটিত হয়েছে।